La fotocamara digital la xe na machina par scattar fotografie che al posto de aver na pelicola che se inpresiona co la luce la ga un un sensore che el trasforma el segnal luminoso che entra inte la machina in un segnal eletrico, che el vien digitalizà e memorizà in na scheda de memoria. La xe comoda asè, parché te pol scaricar tute le foto che te fè sul computer, senza star lì a scannerizarle; in più, se te ghe na bona stanpante de qualità fotografica, te pol siegliar le foto vegnue mejo e stanpartele ti a casa tua, senza pi la secadura de ndar dal fotografo e de cronpar i rullini.